ବିଷପିଇ ଚାଷୀ ଆତ୍ମହତ୍ୟ ଘଟଣାଃପ୍ରଶାସନର ତଦନ୍ତ ଆରମ୍ଭ\nବିଷମକଟକ, ୪।୧୨(ଡି.ଏନ୍.ଏ.)- ରାୟଗଡା ଜିଲା ବିଷମକଟକ ବ୍ଲକ ମାଳିଶିରିପୁର ଗ୍ରାମର ଚାଷୀ ନ\nବିଷପିଇ ଚାଷୀ ଆତ୍ମହତ୍ୟ ଘଟଣାଃପ୍ରଶାସନର ତଦନ୍ତ ଆରମ୍ଭ\t December 5th, 00:00 AM December 5th, 00:00 AM\nବିଷମକଟକ, ୪।୧୨(ଡି.ଏନ୍.ଏ.)- ରାୟଗଡା ଜିଲା ବିଷମକଟକ ବ୍ଲକ ମାଳିଶିରିପୁର ଗ୍ରାମର ଚାଷୀ ନରେନ୍ଦ୍ର ହିକକା ଆତ୍ମହତ୍ୟା ଘଟଣାର ସୋମବାର ପ୍ରଶାସନ ପକ୍ଷରୁ ତଦନ୍ତ ଆରମ୍ଭ କରାଯାଇଛି । କୃଷି ଉପ ନିର୍ଦ୍ଦେଶକ ରବୀନ୍ଦ୍ର ନାଥ ଖୁଣ୍ଟିଆ ଓ ତହସିଲଦାର ମାଳିଶିରିପୁର ଗ୍ରାମକୁ ଯାଇ ନରେନ୍ଦ୍ରଙ୍କ ପାସ୍ବୁକ୍ ଯାଞ୍ଚ କରିବା ସହ ଫସଲ କରିଥିବା ଚାଷ ଜମି ବୁଲି ଦେଖିଥିଲେ । ନରେନ୍ଦ୍ର ହାଟମୁନିଗୁଡା ଆଇଓବି ବ୍ୟାଙ୍କରୁ ସୁନା ବନ୍ଧକ ରଖି ୯ ହଜାର ୫ଶହ ଟଙ୍କା ଓ ବାପାଙ୍କ ନାଁରେ ୫ ହଜାର ଟଙ୍କା ଋଣ ନେଇଥିବା ସେମାନେ ଜାଣିବାକୁ ପାଇଥିଲେ। ତଦନ୍ତ ଶେଷ ପରେ ଏକ ରିର୍ପୋଟ ଜିଲାପାଳଙ୍କୁ ଦିଆଯିବ ବୋଲି କୃଷି ଉପନିର୍ଦ୍ଦେଶକ ରବୀନ୍ଦ୍ରନାଥ ଖୁଣ୍ଟିଆ କହିଛନ୍ତି । ସେହିଭଳି ଜିଲା ଭାଜପାର ଏକ ପ୍ରତିନିଧି ଦଳ ନରେନ୍ଦ୍ରଙ୍କ ଗାଁକୁ ଯାଇ ତାଙ୍କ ପରିବାରକୁ ଭେଟିଛନ୍ତି । ଘଟଣାକୁ ଚପାଇବାକୁ ସରକାର ଉଦ୍ୟମ କରୁଛନ୍ତି ବୋଲି ଭାଜପା ଜିଲା ସଭାପତି ଶିବଶଙ୍କର ଉଲ୍ଲାକା ଅଭିଯୋଗ କରିଛନ୍ତି। ପ୍ରକାଶ ଯେ,ନରେନ୍ଦ୍ର ଚଳିତ ବର୍ଷ ୨ ଏକର ଜମିରେ ଧାନ, ୨ ଏକରରେ କପା ଓ ୨ ଏକରରେ ପରିବା ଚାଷ କରିଥିଲେ । ଚଳିତ ବର୍ଷ ସ୍ବଳ୍ପ ବୃଷ୍ଟି ଓ ପୋକଲାଗି ନରେନ୍ଦ୍ରଙ୍କ ଫସଲ ନଷ୍ଟ ହୋଇଥିଲା । ଋଣଭାର ସହି ନ ପାରି ନରେନ୍ଦ୍ର ଗତ ୨୬ ତାରିଖରେ ବିଷପିଇ ଆତ୍ମହତ୍ୟା ଉଦ୍ୟମ କରିଥିଲେ ବୋଲି ଅଭିଯୋଗ ହୋଇଥିଲା। ବିଷମକଟକସ୍ଥିତ ଏକ ଘରୋଇ ହସ୍ପିଟାଲରେ ଚିକିତ୍ସାଧୀନ ଅବସ୍ଥାରେ ରବିବାର ତାଙ୍କର ମୃତ୍ୟୁ ଘଟିଥିଲା ।
